એ સાચું છે કે હું અને લક્ષ્મી(કાંત) બન્ને રફીસાહેબના દીવાના હતા તેથી એમની પાસે સૌથી વધુ ગીતો ગવડાવતા. પરંતુ ત્યારે રીતસર વિભાજન થઈ ગયેલું કે દેવ આનંદ-રાજેશ ખન્ના હોય તો કિશોરજીને જ બોલાવો. ધર્મેન્દ્ર કે જિતેન્દ્ર હોય તો રફી સાહેબને બોલાવો. એ જમાનામાં ધર્મેન્દ્ર માટે જ્યારે જ્યારે કિશોરકુમારે ગાયું લોકોને ન ગમ્યું. એવું લાગતું જાણે તમે કાંઈ મિસ કરો છો પરંતુ રફી સાહેબે દિલીપકુમાર, રાજ કપૂર, દેવ આનંદથી માંડીને જોની વોકર, મેહમુદ, જગદીપ, રાજેશ ખન્ના, મનોજકુમાર, રાજેન્દ્રકુમાર, શમ્મી કપૂર, સંજય ખાન સૌ માટે ગાયું અને પ્રશંસા પણ પામ્યા.